הגדרת קרנות Private Equity: קרן פרייבט אקוויטי היא קרן השקעות פרטית, שהוקמה במטרה לרכוש חברות או נכסים בעלי פוטנציאל השבחה, או נמצאים במצוקה, במגמה לשפר את רווחיותן ואז לממש את ההשקעה בהן. מטרת הקרן היא להשיא ערך באמצעות צמיחה ו/או התייעלות, תוך הישענות על ניסיון מנהלי הקרן. מאחורי השם פרייבט אקוויטי מסתתרים סוגים שונים של קרנות השקעה, הנבדלות בגודל החברות שבהן הן משקיעות, בשלב מחזור החיים של חברות הפרוטפוליו בסוג הנכסים ובאופי השקעה. אסטרטגיית ההשקעות של הקרנות הינה לאתר השקעות לפי מדיניות מוגדרת מראש ולממש אותן בתקופת זמן מוקצבת, לרוב כעשר שנים, שבסופן הקרן תיסגר. קרנות PE נוטות להשקיע בחברות בעלות פוטנציאל ברור לאקזיט או IPO, עם מטרה לתפוס את השליטה בחברה שהגיעה לבגרות וכבר יש לה הכנסות מהמוצר או השירות שלה. לקרנות אלטרנטיביות בתחום ה- Private Equity אותן ניתחה אובייקטיב >> לחצו כאן